રીગા પોલીસ સ્ટેશનના અધ્યક્ષ લલનકુમારે કહ્યું કે ઘાયલ યુવક ગુનાઇત પ્રવૃત્તિમાં સંડોવાયેલો છે. તે પહેલા પણ જેલ જઈ ચૂક્યો છે. તેના પર સહિયારા પોલીસ સ્ટેશનમાં ખંડણી અને આર્મ્સ ઍક્ટ હેઠળ મામલો નોંધાયેલો છે. પરંતુ, ભીડે જે કર્યું તે ખોટું છે. કાયદાને હાથમાં લેવાનો અધિકાર કોઇને નથી. યુવક પર હુમલો કરનારાઓની ઓળખ કરવાનો પ્રયત્ન કરવામાં આવી રહ્યો છે. ત્યારબાદ આગળની કાર્યવાહી કરવામાં આવશે. મામલામાં જે પણ દોષી હશે તેના વિરુદ્ધ કાર્યવાહી કરવામાં આવશે.